ઈંગ્લેન્ડના કાઈરેન ટ્રીપીઅરે મેચની પાંચમી મિનિટે ગોલ કર્યા બાદ હાફ-ટાઈમે સ્કોર ઈંગ્લેન્ડની ફેવરમાં 1-0 હતો. બીજા હાફની 68મી મિનિટે ક્રોએશિયાના ઈવાન પેરીસીચે ગોલ કરીને મેચને જીવંત બનાવી દીધી હતી. ફૂલ-ટાઈમે સ્કોર 1-1 રહ્યા બાદ મેચ એક્સ્ટ્રા-ટાઈમમાં ગઈ હતી. એમાં નિર્ણાયક ગોલ મારિયો મેન્ઝુકીએ છેક 109મી મિનિટે કરીને ક્રોએશિયાને ફાઈનલમાં પહોંચાડ્યું હતું. ઈવાન પેરીસીચને મેન ઓફ ધ મેચ ઘોષિત કરાયો હતો.